# Manual del monitor del sistema v2.1

2004
Sun Microsystems
2001
2002
2004
Bill Day
2007
Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Sun
Equip de documentació del GNOME
Sun Microsystems
Bill
Day

    billday@bellatlantic.net

Manual del monitor del sistema v2.1
Febrer del 2004

Equip de documentació del GNOME Sun

Projecte de documentació del GNOME

Manual del monitor del sistema v2.0
Novembre del 2002

Bill Day billday@bellatlantic.net

Projecte de documentació del GNOME

Manual del Procman v0.11
Gener del 2002

Bill Day billday@bellatlantic.net

Projecte de documentació del GNOME

Aquest manual descriu la versió 2.5.2 del monitor del sistema

## Comentaris

Per a informar d'un error o fer algun suggeriment quant al monitor del sistema o d'aquest manual, seguiu les indicacions a la Pàgina de comentaris del GNOME.

Manual d'usuari del monitor del sistema

## Introducció

L'aplicació monitor del sistema us permet monitoritzar els processos del sistema i l'ús dels recursos del sistema. També podeu utilitzar el monitor del sistema per a modificar el comportament del sistema.

La finestra del monitor del sistema conté dues pestanyes:

Llistat de processos

  Mostra els processos actius, i com els processos estan relacionats entre ells. Proporciona informació detallada dels processos individuals, i us permet controlar els processos actius.

Monitor de recursos

  Visualitza l'ús actual dels següents recursos del sistema:

  - Temps de CPU (unitat central de procés)

  - Memòria i espai d'intercanvi

  - Espai de disc en cada dispositiu

## Inici

### Per a iniciar el monitor del sistema

Podeu iniciar el monitor del sistema de les següents maneres:

Menú Aplicacions

  Trieu l'element del menú Eines del sistema Monitor del sistema.

Línia d'ordres

  Executeu la següent ordre: `gnome-system-monitor`

### En iniciar el monitor del sistema

En iniciar el monitor del sistema es mostrarà la finestra següent:

#### Finestra del monitor del sistema

Mostra la finestra principal del monitor del sistema.

La finestra del monitor del sistema conté els elements següents:

Barra de menú

  Els menús a la barra de menú contenen totes les ordres que necessàries per a treballar amb el monitor del sistema.

Àrea de visualització

  L'àrea de visualització conté la informació del monitor del sistema. L'àrea de visualització conté les pestanyes següents:

  - Llistat de processos

    Conté un quadre de text Cerca, una llista desplegable Visualitza, una llista de processos organitzada com una taula, un botó Més informació i un botó Finalitza el procés.

    No confoneu la llista desplegable Visualitza en la pestanya Llistat de processos amb el menú Visualitza en la barra de menú.

  - Monitor de recursos

    Conté una gràfica Historial de la CPU, una gràfica Historial de la memòria i espai d'intercanvi i una llista de Dispositius organitzada com a taula.

Barra d'estat

  La barra d'estat mostra informació de l'activitat actual del monitor del sistema i informació contextual dels elements del menú.

## Utilització

### Per a visualitzar la llista de processos

Per a visualitzar la llista de processos seleccioneu la pestanya Llistat de processos. Per defecte es mostrarà la pestanya Llistat de processos quan inicieu el monitor del sistema.

En la pestanya Llistat de processos, els processos estan organitzats en una taula. Les files de la taula mostren informació dels processos. Les columnes representen els camps d'informació dels processos, com el nom de l'usuari propietari del procés, la quantitat de memòria utilitzada actualment pel procés i molts més. De l'esquerra a la dreta, per defecte la pestanya del Llistat de processos mostra les següents columnes:

- Nom del procés

- Usuari

- Memòria

- Memòria del servidor d'X

- Prioritat

- Identificador

Per a més informació de com canviar les columnes mostrades en la llista de processos, vegeu .

#### Processos pare, processos fill i fils

Un procés pare és un procés que crea un altre procés. El procés creat és un procés fill del procés pare original. Per defecte, el monitor del sistema mostra les dependències dels processos. Per a més informació quant a com canviar l'entorn mostrat, vegeu .

Un fil es una part d'un procés que s'executa independentment de i concurrentment amb altres parts del procés. Per defecte, el monitor del sistema no mostra els fils. Per a més informació quant a com canviar l'entorn mostrat, vegeu .

#### Prioritat dels processos i valor de la prioritat

Els processos s'executen en un ordre de prioritat: els processos d'alta prioritat s'executen abans que els processos de baixa prioritat. Els processos fill generalment hereten la prioritat del procés pare.

La prioritat d'un procés s'estableix a partir del valor de prioritat del procés, de la manera següent:

- Un valor de prioritat de 0 significa que el procés té una prioritat normal.

- Com més gran sigui el valor de prioritat, menor serà la prioritat.

- Com més petit sigui el valor de prioritat, major serà la prioritat.

Per a més informació de com canviar la prioritat d'un procés, vegeu .

### Per a ordenar la llista de processos

Per a ordenar la llista de processos, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Per defecte, els processos estan llistats pel nom, en ordre alfabètic. Per a llistar els processos en ordre invers a l'alfabètic, cliqueu a la capçalera de la columna Nom del procés.

3. Cliqueu a qualsevol capçalera de la columna per a ordenar els processos per la informació en aquella columna, en ordre alfabètic o numèric.

4. Cliqueu un altre cop en la capçalera de la columna per a ordenar la informació en ordre alfabètic o numèric invers.

### Per a modificar el contingut de la llista de processos

Podeu modificar el contingut de la llista de processos de diferents maneres.

#### Per a mostrar tots els processos

Per a mostrar tots els processos en la llista de processos, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Cliqueu a la llista desplegable Visualitza i seleccioneu Tots els processos.

#### Per a mostrar els processos que només pertanyen a l'usuari actual

Per a mostrar els processos que només pertanyen a l'usuari actual, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Cliqueu a la llista desplegable Visualitza i seleccioneu Els meus processos.

#### Per a mostrar només els processos actius

Per a mostrar només els processos actius en la llista de processos, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Cliqueu a la llista desplegable Visualitza i seleccioneu Processos actius.

#### Per a mostrar les dependències dels processos

Per a mostrar les dependències dels processos en la llista de processos, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu Visualitza Dependències.

Si l'element del menú Dependències està seleccionat, els processos es llistaran d'aquesta manera:

- Els processos pares s'indiquen amb un símbol de triangle a l'esquerra del nom del procés. Cliqueu en el símbol de triangle per a mostrar o ocultar els processos fill associats.

- Els processos fill estan sagnats i llistats amb el seu procés pare.

Si l'element del menú Dependències no està seleccionat:

- Els processos pare i fill no són distingibles.

- Tots els processos estan llistats en ordre alfabètic.

#### Per a mostrar fils

Per a mostrar fils en la llista de processos, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu Visualitza Fils.

#### Per a ocultar un procés

Per a ocultar un procés, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu el procés que voleu ocultar.

3. Seleccioneu Edita Oculta el procés.

   Per defecte, es mostrarà un avís de confirmació. Per a més informació de com mostrar o ocultar l'avís de confirmació, vegeu .

4. Cliqueu en el botó Oculta el procés per a confirmar que voleu ocultar el procés.

#### Per a tornar a mostrar els processos ocults

Per a tornar a mostrar els processos ocults en la llista de processos, realitzeu els passos següents:

1. Seleccioneu Edita Processos ocults. Si no hi ha processos ocults actualment, es mostrarà un avís d'informació. Si algun procés està actualment ocult, es mostrarà el diàleg Gestiona els processos ocults.

2. Seleccioneu els processos que voleu tornar a mostrar en la llista de processos.

3. Cliqueu en el botó Suprimeix de la llista. Els processos deixaran d'estar ocults i es mostraran en la llista de processos.

4. Cliqueu Tanca per a tancar el diàleg Gestiona els processos ocults.

### Per a cercar un procés

Per a cercar un procés de la llista de processos, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Introduïu el nom del procés en el quadre de text Cerca. No s'admeten comodins.

3. Premeu Retorn.

   Si el procés existeix, el monitor del sistema ressaltarà el nom del procés en la llista de processos. Premeu Retorn repetidament per a ressaltar altres coincidències del nom del procés en la llista de processos.

   Si el procés no existeix, el monitor del sistema mostrarà un diàleg d'error.

### Per a mostrar o ocultar informació addicional del procés

Per a mostrar informació addicional d'un procés, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu el procés en la llista de processos.

3. Cliqueu el botó Més informació.

El monitor del sistema mostrarà la següent informació addicional del procés:

Informació del procés

  - Ordre

    El nom de l'ordre que ha iniciat el procés.

  - Estat

    L'estat actual del procés: adormit o en execució.

  - Prioritat

    La prioritat del procés i el valor de prioritat associat.

Ús de la memòria

  - Total

    La quantitat total de memòria utilitzada pel procés.

  - RSS

    La quantitat de memòria física (RSS) utilitzada pel procés.

  - Compartida

    La quantitat de memòria compartida utilitzada pel procés.

Per a ocultar informació addicional d'un procés, cliqueu el botó Menys informació.

També podeu fer un doble clic en el procés en la llista de processos per a mostrar o ocultar la informació addicional d'un procés.

### Per a mostrar el mapa de memòria d'un procés

Per a mostrar el mapa de memòria d'un procés, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu el procés en la llista de processos.

3. Seleccioneu Visualitza Mapes de memòria.

El diàleg Mapes de memòria mostra la informació de forma tabulada. El nom del procés es mostra sobre la taula del mapa de memòria. D'esquerra a dreta, el diàleg Mapes de memòria mostra les següents columnes:

Nom del fitxer

  La ubicació d'una biblioteca compartida utilitzada actualment pel procés. Si aquest camp està buit, la informació de la memòria en aquesta fila descriu la memòria de la que és propietari el procés el nom del qual es mostra sobre la taula del mapa de memòria.

Inici de la memòria virtual (VM)

  La direcció on comença el segment de memòria.

Fi de la memòria virtual (VM)

  La direcció on acaba el segment de memòria.

Mida de la memòria virtual (VM)

  La mida del segment de memòria.

Senyaladors

  Els següents senyaladors descriuen els diferents tipus d'accés als segment de memòria que el procés pot tenir:

  p

    El segment de memòria és privat al procés, i no és accessible per altres processos.

  r

    El procés té permís per a llegir al segment de memòria.

  s

    El segment de memòria és compartit amb altres processos.

  w

    El procés té permís per a escriure al segment de memòria.

  x

    El procés té permís per a executar instruccions contingudes en el segment de memòria.

Desplaçament de la memòria virtual (VM)

  El desplaçament a la memòria virtual dels segment de memòria.

Dispositiu

  Els números de dispositiu major i menor del dispositiu on es troba el nom de fitxer de la biblioteca compartida.

Node-i

  El node-i en el dispositiu des d'on es carrega la biblioteca a la memòria.

Cliqueu en qualsevol capçalera de columna per a ordenar la informació de la columna, en ordre alfabètic o numèric. Cliqueu un altre cop en la capçalera de la columna per a ordenar la informació en ordre alfabètic o numèric invers.

Cliqueu Tanca per a tancar el diàleg Mapes de memòria.

### Per a canviar la prioritat d'un procés

Per a canviar la prioritat d'un procés, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu el procés del qual voleu canviar la prioritat.

3. Seleccioneu Edita Canvia la prioritat. Es mostrarà el diàleg Canvia la prioritat.

4. Utilitzeu el lliscador per a establir el valor de prioritat del procés.

   El valor de prioritat estableix la prioritat del procés: a menor valor de prioritat, major serà la prioritat.

   Per a especificar un valor de prioritat menor que zero, els usuaris que no siguin el superusuari han d'introduir la contrasenya de superusuari.

5. Cliqueu el botó Canvia la prioritat.

### Per a finalitzar un procés

Per a finalitzar un procés, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu el procés que voleu finalitzar.

3. Seleccioneu Edita Finalitza el procés, o cliqueu el botó Finalitza el procés.

   Per defecte, es mostrarà un avís de confirmació. Per a més informació de com mostrar o ocultar l'avís de confirmació, vegeu .

4. Cliqueu en el botó Finalitza el procés per a confirmar que voleu finalitzar el procés. El monitor del sistema forçarà que el procés finalitzi normalment.

Aquesta és la manera recomanada per a aturar un procés.

### Per a terminar un procés

Per a terminar un procés, realitzeu els passos següents:

1. Seleccioneu la pestanya Llistat de processos per a mostrar la llista de processos.

2. Seleccioneu el procés que voleu terminar.

3. Seleccioneu Edita Termina el procés.

   Per defecte, es mostrarà un avís de confirmació. Per a més informació de com mostrar o ocultar l'avís de confirmació, vegeu .

4. Cliqueu en el botó Termina el procés per a confirmar que voleu terminar el procés. El monitor del sistema forçarà que el procés finalitzi immediatament.

Generalment terminareu un procés només si no podeu finalitzar el procés normalment com s'explica a .

### Per a monitoritzar l'ús de la CPU

Per a monitoritzar l'ús de la CPU, seleccioneu la pestanya Monitor de recursos.

El monitor del sistema mostra l'historial d'ús de la CPU en forma de gràfica. Sota la gràfica, el monitor del sistema també mostra l'ús actual de CPU en percentatge.

### Per a monitoritzar l'ús de memòria i espai d'intercanvi

Per a monitoritzar l'ús de memòria i espai d'intercanvi, seleccioneu la pestanya Monitor de recursos.

El monitor del sistema mostra l'historial d'ús de la memòria i espai d'intercanvi en forma de gràfica. Sota la gràfica, el monitor del sistema també mostra els següents valors numèrics:

- Memòria de l'usuari

- Memòria total

- Espai d'intercanvi utilitzat

- Espai d'intercanvi total

### Per a monitoritzar l'ús d'espai del disc

Per a monitoritzar l'ús d'espai del disc, seleccioneu la pestanya Monitor de recursos.

El monitor del sistema mostra l'ús d'espai del disc en forma de taula. De l'esquerra a la dreta, la taula de Dispositius mostra les següents columnes:

Nom

  El nom del dispositiu.

Directori

  La ubicació del dispositiu.

Tipus

  El tipus de dispositiu.

Total

  L'espai de disc disponible en el dispositiu.

Utilitzat

  L'espai de disc actualment utilitzat en el dispositiu, expressat en octets i com a percentatge.

### Per a personalitzar la pestanya Monitor de recursos

Podeu personalitzar la pestanya Monitor de recursos de les maneres següents:

#### Per a canviar el color de fons de les gràfiques

Per a canviar el color de fons de les gràfiques del monitor del sistema, realitzeu els passos següents:

1. Seleccioneu Edita Preferències. Es mostrarà el diàleg Preferències.

2. Seleccioneu la pestanya Monitor de recursos en el diàleg Preferències.

3. Cliqueu en el botó Color de fons. Es mostrarà el diàleg Trieu un color.

4. Seleccioneu un color de la Paleta o utilitzeu la roda de colors o els quadres incrementals per a personalitzar el color.

5. Cliqueu D'acord per a tancar el diàleg Trieu un color.

6. Cliqueu Tanca per a tancar el diàleg Preferències.

#### Per a canviar el color de la graella de les gràfiques

Per a canviar el color de la graella de les gràfiques del monitor del sistema, realitzeu els passos següents:

1. Seleccioneu Edita Preferències. Es mostrarà el diàleg Preferències.

2. Seleccioneu la pestanya Monitor de recursos en el diàleg Preferències.

3. Cliqueu en el botó Color de la graella. Es mostrarà el diàleg Trieu un color.

4. Seleccioneu un color de la Paleta o utilitzeu la roda de colors o els quadres incrementals per a personalitzar el color.

5. Cliqueu D'acord per a tancar el diàleg Trieu un color.

6. Cliqueu Tanca per a tancar el diàleg Preferències.

#### Per a canviar el color de la línia de la gràfica de CPU

Per a canviar el color de la línia que representa l'ús de CPU en la gràfica Historial de la CPU, realitzeu els passos següents:

1. Seleccioneu la pestanya Monitor de recursos en la finestra del monitor del sistema per a mostrar les gràfiques i la taula que proporcionen informació de l'ús dels recursos del sistema.

2. Cliqueu en el botó de color CPU. Es mostrarà el diàleg Trieu un color.

3. Seleccioneu un color de la Paleta o utilitzeu la roda de colors o els quadres incrementals per a personalitzar el color.

4. Cliqueu D'acord per a tancar el diàleg Trieu un color.

#### Per a canviar el color de les línies de la gràfica de memòria i espai d'intercanvi

Per a canviar el color de les línies que representen l'ús de memòria i espai d'intercanvi en la gràfica, realitzeu els passos següents:

1. Seleccioneu la pestanya Monitor de recursos en la finestra del monitor del sistema per a mostrar les gràfiques i la taula que proporcionen informació de l'ús dels recursos del sistema.

2. Cliqueu en el botó Memòria de l'usuari o Espai d'intercanvi utilitzat. Es mostrarà el diàleg Trieu un color.

3. Seleccioneu un color de la Paleta o utilitzeu la roda de colors o els quadres incrementals per a personalitzar el color.

4. Cliqueu D'acord per a tancar el diàleg Trieu un color.

## Preferències

Per a configurar el monitor del sistema, seleccioneu Edita Preferències. El diàleg Preferències conté les següents pestanyes:

### Llistat de processos

Comportament

  - Segons entre actualitzacions

    Utilitzeu aquest quadre incremental per a especificar cada quant temps voleu actualitzar la llista de processos.

  - Mostra un diàleg d'advertiment quan finalitzeu o termineu processos

    Seleccioneu aquesta opció per a mostrar un avís de confirmació quan finalitzeu o termineu un procés.

  - Mostra un diàleg d'advertència quan oculteu processos

    Seleccioneu aquesta opció per a mostrar un avís de confirmació quan oculteu un procés.

Camps d'informació

  Utilitzeu les opcions següents per a seleccionar quins camps es mostraran en la llista de processos:

  - Nom del procés

    Seleccioneu aquesta opció per a mostrar el nom d'un procés. Aquesta columna també pot contenir un icona per a indicar l'aplicació que està associada amb el procés.

  - Arguments

    Seleccioneu aquesta opció per a mostrar el nom de l'ordre, incloent-hi els arguments, que ha iniciat el procés.

  - Usuari

    Seleccioneu aquesta opció per a mostrar el nom de l'usuari propietari del procés.

  - Estat

    Seleccioneu aquesta opció per a mostrar l'estat actual del procés: adormit o en execució.

  - Memòria

    Seleccioneu aquesta opció per a mostrar la quantitat de memòria del sistema que està utilitzant actualment el procés.

  - Mida de la memòria virtual (VM)

    Seleccioneu aquesta opció per a mostrar la quantitat de memòria virtual que està assignada al procés.

  - Memòria resident

    Seleccioneu aquesta opció per a mostrar la quantitat de memòria física que està assignada al procés.

  - Memòria compartida

    Seleccioneu aquesta opció per a mostrar la quantitat de memòria compartida que està assignada al procés. La memòria compartida és memòria que pot ser accedida per un altre procés.

  - Memòria RSS

    Seleccioneu aquesta opció per a mostrar la quantitat de memòria física, excloent les pàgines d'intercanvi, que és utilitzada pel procés.

  - Memòria del servidor d'X

    Seleccioneu aquesta opció per a mostrar la quantitat de memòria del servidor X que és utilitzada pel procés.

  - % CPU

    Seleccioneu aquesta opció per a mostrar el percentatge de temps de CPU que és actualment utilitzat pel procés.

  - Prioritat

    Seleccioneu aquesta opció per a mostrar el valor de prioritat del procés. El valor de prioritat estableix la prioritat del procés: a menor valor de prioritat, major serà la prioritat.

  - Identificador

    Seleccioneu aquesta opció per a mostrar l'identificador del procés, també conegut com a pid. El pid és un número que identifica de forma unívoca un procés. Podeu utilitzar el pid per a manipular un procés en la línia d'ordres.

### Monitor de recursos

Gràfiques

  - Segons entre actualitzacions

    Utilitzeu aquest quadre incremental per a especificar amb quina freqüència voleu actualitzar les gràfiques del monitor del sistema.

  - Color de fons

    Utilitzeu aquest botó per a personalitzar el color de fons de les gràfiques del monitor del sistema, com es descriu en .

  - Color de la graella

    Utilitzeu aquest botó per a personalitzar el color de la graella de les gràfiques del monitor del sistema, com es descriu en .

Dispositius

  - Segons entre actualitzacions

    Utilitzeu aquest quadre incremental per a especificar amb quina freqüència voleu actualitzar la taula de Dispositius.